אמנון בזק

הרב אמנון דב בזק (נולד בג' בטבת ה'תשכ"ז, 13 בדצמבר 1966) הוא ר"מ בישיבת הר עציון, מרצה לתנ"ך במכללת הרצוג, עורך ומחבר ספרים ומאמרים. במשך שנים כתב בעלון שבת בשבתו. נולד בשכונת רחביה בירושלים, לעורך הדין משה בזק, בנו של בצלאל בזק, ולזהבה לבית פרנק, נכדתם של הרב צבי פסח פרנק, רבה של ירושלים, ושל שלמה שטמפפר, ראש העיר הראשון של פתח תקווה. למד בישיבה התיכונית נתיב מאיר שבירושלים, ובשנת תשמ"ה הצטרף לישיבת הר עציון. ערך שני כתבי עת של הישיבה - דף קשר ועלון שבות. הוא שירת במסגרת ה"הסדר" ברבנות הצבאית, הוסמך לרבנות וסיים תואר B.Ed במכללת יעקב הרצוג. הרב בזק שימש כר"מ בישיבת נתיב מאיר, ומשנת תשנ"ט הוא ר"מ בישיבת הר עציון. ערך את עלון השבת "שבת בשבתו" ומספר ספרים. הרב בזק מלמד תנ"ך במכללת הרצוג ובבית המדרש לנשים מגדל עוז. הרב בזק כתב ספרים ומאמרים על התנ"ך. הוא מרצה בימי העיון בתנ"ך המתקיימים במכללת הרצוג מדי קיץ, וכן בבתי מדרש לתנ"ך. בבית המדרש הווירטואלי של ישיבת הר עציון פורסמו כמאתיים משיעוריו בכתב ובעל פה. כמה מקרובי משפחתו מכהנים במשרות תורניות, בהם דודו השופט יעקב בזק ובני דודו הרב חיים בזק, הרב אליהו בזק והרב מאיר בזק, ובן דודו מצד אמו, הרב דוד כהן. בן דוד אחר הוא שי בזק. הרב בזק מפרסם מאמרי אקטואליה באתרים כגון ynet וכיפה. בשנת תשנ"ג פרסם חוברת לנוער - "וחי בהם - מבחן ערכים" - שעל פיה מבחינה הלכתית ממשלת ישראל רשאית למסור שטחים תמורת שלום אמת. במהלך תוכנית ההתנתקות חתם על עצומה נגד סירוב פקודה. הוא פרסם מאמרים נגד הנפת שלטים על ידי חיילים ונגד סירוב פקודה בנוגע לפינוי התנחלויות, כיוון שלדעתו מעשים כאלו הם הכנסת עמדות פוליטיות, ולא הלכתיות, לתוך מערכת צבאית. בשנת 2009 קרא להצביע למפלגת הבית היהודי בראשות דניאל הרשקוביץ, ולא לאיחוד הלאומי. תושב אלון שבות, נשוי ואב לארבעה. הרב בזק נמנה עם אסכולת לימוד פשוטו של מקרא, הנפוצה בין מורי מכללת הרצוג. הוא השתתף בפולמוס שכונה "תנ"ך בגובה העיניים", ובו יצא נגד דעת הרב צבי ישראל טאו בעניין. הרב בזק מרבה לעסוק במקבילות ספרותיות במקרא. בספרו "מקבילות נפגשות" טען שאת משמעותן של המקבילות יש להבין תוך כדי ניתוח המסר העולה מן המקרא ביחס לאירוע הנידון, והמקבילה נועדה כדי לחזק ולהדגיש את המסר. בספרו "עד היום הזה - שאלות יסוד בלימוד תנ"ך" הציג הרב בזק התמודדות דתית עם הטענות המרכזיות של עולם חקר התנ"ך, בנושאים כגון התהוות ספרי התנ"ך, אנכרוניזמים, היחס לסתירות וכפילויות בתנ"ך, נוסח המקרא, הממצאים הארכאולוגיים ומעמד התורה מול קובצי חוקים של העמים במזרח הקדום. "וחי בהם" - מבחן ערכים: עיון בשאלות קדושת החיים ושלמות הארץ, יצא בהוצאת מימ"ד - התנועה להתחדשות הציונות היהודית, תשנ"ג, תשנ"ה, ושוב בהוצאת תמורות - ספריה להתחדשות הציונות הדתית, 2000. יצא גם באנגלית בשנת 2000 בשם: That you shall live by them : a conflict of values : a study of the sanctity of life and the integrity of the Land of Israel מקבילות נפגשות - מקבילות ספרותיות בספר שמואל נקודת פתיחה - עיונים קצרים בפשוטה של פרשת השבוע (מתוך גליונות "שבת בשבתו"), בשני כרכים: תשס"ג-תשס"ה; מהדורה מורחבת בכרך אחד, ידיעות ספרים, 2018 שמואל א: מלך בישראל, הוצאת מגיד-קורן, ירושלים תשע"ג עד היום הזה: שאלות יסוד בלימוד תנ"ך, הוצאת ידיעות ספרים, תל אביב 2013 שמואל ב: מלכות דוד, הוצאת מגיד-קורן, ירושלים תשע"ד ניצחוני בני: שאלות יסוד בלימוד תורה שבעל פה, הוצאת ידיעות ספרים, תל אביב 2020 יחזקאל: הנביא שהיה בן אדם, הוצאת מגיד-קורן, ירושלים תשפ"א והארץ נתן לבני אדם - הרב יהודה עמיטל בראש השנה ייכתבון וביום צום כיפור ייחתמון ובחג הסוכות הדסה היא אסתר - קובץ מאמרים לזכרה של הנערה דסי רבינוביץ' על דרך האבות מבוא למדרשים מדיה וקבצים בנושא אמנון בזק בוויקישיתוף אמנון בזק, ברשת החברתית פייסבוק רשימת הפרסומים של אמנון בזק, בקטלוג הספרייה הלאומית רשימת המאמרים של אמנון בזק באתר רמב"י רשימת המאמרים של אמנון בזק, באתר רמבי"ש אמנון בזק (1966-), דף שער בספרייה הלאומית מאמרים של הרב אמנון בזק, באתר ספריית אסיף הרב אמנון בזק - כתבות, באתר ערוץ 7 פולמוס התנ"ך: בין הקו והמרחב הרהורים על גיל הנישואים בימינו, באתר של ישיבת הר עציון נחפשה דרכנו ונחקורה, חשבון נפש בעקבות תוכנית ההתנתקות, באתר של ישיבת הר עציון ישרים דרכי ה' - וצדיקים ילכו בם, תגובה לדברי הרב טאו, באתר של ישיבת הר עציון וזוהי רק ההתחלה, באתר ynet, 19 בנובמבר 2007, לרגל שנת הארבעים לישיבת הר עציון אומן לא מחכה לי, באתר ynet, 18 באוגוסט 2010 צרת רב(נ)ים, באתר ynet, 11 במרץ 2011 צור ארליך, אמנון ותנ“ך: הרב בזק לא נבהל מסתירות בספר הספרים, באתר nrg‏, 17 בפברואר 2014 יהודה יפרח, דורות של מהפכה, מקור ראשון, מוסף "שבת", 25 ביולי 2017 הרב אמנון בזק, הנפת שלטים גרועה מסרבנות, באתר ynet, 21 בנובמבר 2009 הרב אמנון בזק, שתי מפלגות, שתי השקפות עולם, באתר nrg‏, 27 בינואר 2009